OzLabs/hebrew-wiki-articles huggingface dataset:
בינגורו קמארה

בינגורו קמארה (בצרפתית: Bingourou Kamara; נולד ב-21 באוקטובר 1996 בלונז'ומו שבצרפת) הוא כדורגלן צרפתי המשחק בעמדת השוער.

== קריירת מועדונים ==
קמארה גדל במחלקות הנוער של סאן-ז'נבייב ספורט ושל ברטיני פוט. בשנת 2012 הגיע למחלקת הנוער של טור מהליגה הצרפתית השנייה. לקראת סוף עונת ערך את הופעת הבכורה שלו בקבוצת המילואים של המועדון, טור II. ב-31 באוקטובר 2014 ערך קמארה את הופעת הבכורה שלו בקבוצה הראשונה של המועדון, כששיחק 90 דקות בהפסד 1–2 לסטאד לאוואל במסגרת המחזור ה-13 בליגה. בעונת , בה סיימה טור במקום ה-15 בליגה, ערך קמארה 26 הופעות ליגה, ובעונת , בה סיימה טור במקום התשיעי בליגה, ערך קמארה 30 הופעות ליגה.

בינואר 2021 הושאל לשרלרואה עד לתום העונה.

== קישורים חיצוניים ==

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני טור
קטגוריה:כדורגלני שטרסבורג
קטגוריה:לוז'מו: כדורגלנים
קטגוריה:כדורגלני שרלרואה
קטגוריה:כדורגלני נבחרת סנגל
קטגוריה:כדורגלנים סנגלים
קטגוריה:צרפתים שנולדו ב-1996
קטגוריה:כדורגלני מונפלייה
ירדן במשחקים האולימפיים לנוער

ירדן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הירדנים שלושה מדליות, מדליית כסף ושתי מדליות ארד בטאקוונדו.

==השתתפות במשחקים==
===אולימפיאדת הנוער סינגפור (2010)===
המשלחת הראשונה של ירדן למשחקים האולימפיים לנוער הייתה לאולימפיאדת הנוער סינגפור. המשלחת כללה שישה ספורטאים שהתחרו בארבעה ענפי ספורט.
המשלחה הגיעה להישגים בענף הטאקוונדו, וזכתה במדליית כסף (בנות עד 49 ק"ג) ומדליית ארד (בנים מעל 73 ק"ג). הנציגים גם התחרו בבדמינטון, התעמלות ושחייה.

===אולימפיאדת הנוער נאנג'ינג (2014)===
המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפים. בניגוד לאולימפיאדת הנוער סינגפור, נציגיה בענף הטאקוונדו הפסידו בשלב רבע הגמר. המשלחת לראשונה התחרתה בענף הסיף במסגרת המשחקים האולימפיים לנוער.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 0 || 1 || 1 || 2 || 70
|- align="center"
|align="right"| 2018 בואנוס איירס || 0 || 0 || 1 || 1 || 83
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| טאקוונדו || 0 || 1 || 2 || 3
|}

==ראו גם==
* ירדן במשחקים האולימפיים
* ירדן במשחקים הפאראלימפיים

קטגוריה:ירדן: ספורט
קטגוריה:מדינות במשחקים האולימפיים לנוער
עונת 1976 בגביע ליברטדורס

עונת 1976 בגביע ליברטדורס הייתה העונה ה-17 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-25 בפברואר 1976 ותחרות הסתיימה ב-30 ביולי 1976. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של קרוזיירו בפעם הראשונה בתולדות המועדון. בכך הופסקה סדרה של ארבעה תארים רצופים של אינדפנדיינטה.

==מתכונת התחרות==
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==
===שלב ב'===
{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| קרוזיירו
| 4||4||0||0||18||3||15||8
|- 
| ליגה דה קיטו
| 4||1||0||3||4||10|| 6- ||2
|- 
| אליאנסה לימה
| 4||1||0||3||4||13|| 9-||2
|}

{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| ריבר פלייט
| 4||2||1||1||4||1|| 3||5 
|- 
| אינדפנדיינטה
| 4||2||1||3||2||1||1 ||5
|- 
| פניארול
| 1||0||3||1||5||9|| 4-||2
|}

מכיוון שלריבר פלייט ולאינדפנדיינטה היה ניקוד זהה, נערך משחק נוסף בו ריבר פלייט ניצחה 1:0.

===סדרת הגמר===

כדי להגיע להכרעה נקבע משחק שלישי.

==קישורים חיצוניים==

* [http://www.rsssf.com/sacups/copa76.html פרטים על התחרות]

קטגוריה:תחרויות כדורגל ב-1976
קטגוריה:עונות בגביע ליברטדורס
אווה קלובוקווסקה

אווה יאנינה קלובוקווסקה (בפולנית: Ewa Janina Kłobukowska; נולדה ב-1 באוקטובר 1946) היא אצנית פולנייה בעבר. היא אלופה אולימפית בריצת שליחות 4x100 מטר ובעלת מדליית ארד בריצת 100 מטר (טוקיו 1964), אלופת אירופה (בודפשט 1966) ושיאנית עולם בריצת 100 מטר ובריצת שליחות ל-4x100 מטר.

התאחדות האתלטיקה הבינלאומית ביטלה את שיאיה לאחר שנכשלה במבחן בדיקת זיהוי מיני בשנת 1967, למרות שלאחר מכן נמצא כי הליכי הבדיקה היו לקויים.

== ביוגרפיה ==
קלובוקווסקה נולדה למשפחה של אינטלקטואלים. בשנת 1965 סיימה את לימודיה בבית הספר הטכני ובשנת 1972 את בית הספר לכלכלה בוורשה.

===אלופה אולימפית===
בתחרות שנערכה בלודז', פולין ב-13 בספטמבר 1964 קבעה קלובוקווסקה בריצת שליחות 4x100 מטר ביחד עם חברותיה שיא עולם חדש של 44.2 שניות. באולימפיאדת טוקיו (1964) היא זכתה בשתי מדליות, זהב וארד. מדליית זהב, בריצת שליחות 4x100 מטר ביחד עם תרסה צפלי, אירנה שווינסקה והלינה גורצקה בשיא עולם חדש של 43.6 שניות, לפני ארצות הברית (43.9 שניות) ובריטניה (44.0 שניות) ומדליית ארד, בריצת 100 מטר בתוצאה של 11.64 שניות, אחרי ואיומיה טיוס (11.49 שניות) ואדית מקגוויר (11.62 שניות), שתיהן מארצות הברית.

===שיאנית עולם===
בתחרות שנערכה בפראג, צ'כיה ב-9 ביולי 1965 היא קבעה בריצת 100 מטר שיא עולם חדש של 11.1 שניות.

===אלופת אירופה===
באליפות אירופה שנערכה בבודפשט, הונגריה בשנת 1966 זכתה קלובוקווסקה ב-3 מדליות, 2 זהב ו-1 ארד. מדליות זהב, בריצת 100 מטר בתוצאה של 11.5 שניות, לפני אירנה שווינסקה (11.5 שניות) וקרין פריש ממערב גרמניה (11.8 שניות) ובריצת שליחות 4x100 מטר בשיא אליפות חדש של 44.4 שניות, לפני מערב גרמניה (44.5 שניות) וברית המועצות (44.6 שניות). מדליית כסף, בריצת 200 מטר בתוצאה של 23.4 שניות, אחרי אירנה שווינסקה שקבע שיא אליפות חדש של 23.1 שניות ולפני ורה פופקובה מברית המועצות (23.7 שניות)

==השתייכות מינית==
קלובוקווסקה נכשלה במבחן שבא לבדוק אם היא אכן אישה, המבחן נערך לרגל גביע אירופה לנשים במקצועות השדה והמסלול שנערך בקייב בשנת 1967. בעקבות כישלונה במבחן זה נאסר עליה להשתתף בתחרויות ספורט מקצועיות. לפי התאחדות האתלטיקה הבינלאומית היה לה כרומוזום X אחד מיותר. דו"חות רפואיים שפורסמו חשפו כי המבנה הגנטי שלה הוא צירוף של התבנית XX/XXY. לו היא הייתה נבדקת שנה לאחר מכן לצורך השתתפות באולימפיאדת מקסיקו (1968), היא הייתה יכולה להשתתף במשחקים האולימפיים. לקלובוקווסקה היה מצב גנטי חריג של השתקה של כרומוזום X. 

בשנת 1968 היא ילדה בן עם הפרעה גנטית. השפלתה הובילה לתקינת תקנים חדשים בוועד האולימפי הבינלאומי בנוגע לבדיקות מגדר מיני של ספורטאים וחיסיון לגביהם. 

התאחדות האתלטיקה הבינלאומית מחקה את כל שיאי העולם שקבעה, גם את אלה שקבעה בריצת שליחות.

==ראו גם==

* טרנסג'נדריות ואינטרסקסואליות בספורט
* התפתחות שיא העולם בריצת 100 מטר 
* סטניסלווה וואלסייביץ'
* דורה רטיין
* אינטרסקס

== קישורים חיצוניים ==

קטגוריה:אצניות פולניות
קטגוריה:אתלטים באולימפיאדת טוקיו (1964)
קטגוריה:אתלטים להט"בים
קטגוריה:ספורטאים אינטרסקס
קטגוריה:אלופות אולימפיות מפולין
קטגוריה:זוכות מדליית ארד אולימפית פולניות: אתלטיקה
קטגוריה:אלופות אולימפיות: ריצת 4x100
קטגוריה:ספורטאיות שנשללה מהן מדליה אולימפית
קטגוריה:פולניות שנולדו ב-1946
קטגוריה:פולנים שנולדו ב-1946
מוזיאון קיטסאטו שיבסבורו

מוזיאון קיטסאטו שיבסבורו (ביפנית: 北里柴三郎記念館) הוא מוזיאון השוכן בעיר אוֹגוּנִי (Oguni), במחוז קוממוטו שביפן. המוזיאון מנציח את זכרו ופועלו של הרופא והבקטריולוג, מחלוצי הבקטריולוגיה ביפן, הברון פרופסור קיטסאטו שיבסבורו.

==מתחם המוזיאון==
המוזיאון שוכן במתחם ההיסטורי של משפחת קיטסאטו וכולל את בית הולדתו של קיטסאטו שיבסבורו, ספרייה, בית הארחה, מקדש הנצחה ואת הגנים סביב. בית הולדתו של קיטסאטו הוא בית מגורים יפני בגודל של 50 מ"ר ששימש את המשפחה. בשנת 1885 עזב קיטסאטו את בית משפחתו עת נסע להשלים את לימודי הרפואה באוניברסיטה הקיסרית בטוקיו. זמן קצר אחר כך עזבה משפחתו את אוגוני ועברה גם היא לטוקיו. בשנת 1915, 30 שנה לאחר שעזב את אוגוני יחד עם משפחתו, שב קיטסאטו לבית הולדתו ושנה מאוחר יותר החליט להקים במתחם המשפחתי בית הארחה וספרייה לרווחת ילדי העיר. הספרייה הפרטית שהקים פעלה עד לסוף ימי מלחמת העולם השנייה, נחשבה לגדולה ביותר במחוז קוממוטו, ולאחר מכן נתרמה לעיריית אוגוני. מבנה הספרייה שכן תחילה בסמוך לגדת הנהר לא הרחק מהמתחם, אולם בשנת 1965 הועבר לאתרו הנוכחי בשל החשש מהצפה. בשנת 1987 נערך שיפוץ במקום והמתחם נפתח למבקרים. מתחם המוזיאון עבר שיפוץ פעם נוספת בין השנים 2012–2014 בסיוע אוניברסיטת קיטסאטו אשר אמונה על שמירת מורשת המדען.

בתערוכה המוצגת כיום ניתן להתרשם מספרייתו של קיטסאטו ובה מוצגים, פרט לספריו, מגוון מסמכים, כתבי עת ופרסומים מדעיים וכן תמונות ופרטים מרכושו האישי של המדען. בנוסף לכך במבנה הספרייה מוקרן סרט קצר המספר את קורות חייו, ובמתחם הסובב את הספרייה ניתן להתרשם מבית הולדתו, מבית הארחה, מהגנים וממקדש הנצחה לזכרו.

==ראו גם==
* קיטסאטו שיבסבורו

==קישורים חיצוניים==
* 
* [http://minkara.carview.co.jp/userid/110185/blog/36232528/ תמונות וסקירה של המוזיאון] 
* 

==הערות שוליים==

קטגוריה:יפן: מוזיאונים
מואיזה קן

מואיזה ביוטי קן (באיטלקית: Moise Bioty Kean; נולד ב-28 בפברואר 2000 בורצ'לי שבאיטליה) הוא כדורגלן איטלקי, המשחק בעמדת החלוץ בקבוצת פיורנטינה.

בחודש נובמבר 2016 הפך קן ליליד שנות ה-2000 הראשון שמשחק בסרייה א' ובליגת האלופות.

==קריירת מועדונים==
קן נולד באיטליה לאב מחוף השנהב ואם מאיטליה. הוא החל לשחק בשנת 2007 במחלקת הנוער של טורינו. בשנת 2010 עבר קן ליובנטוס.

ב-19 בנובמבר 2016 ערך קן את הופעת הבכורה שלו בקבוצה הבוגרת של המועדון, כשהחליף את מריו מנדז'וקיץ' בדקה ה-84 בניצחון 0–3 על פסקארה במסגרת המחזור ה-13 בליגה, והפך ליליד שנות ה-2000 הראשון שעורך הופעה בסרייה א'. ב-22 בנובמבר ערך קן את הופעת הבכורה שלו בליגת האלופות, כשהחליף את מיראלם פיאניץ' בדקה ה-84 בניצחון 1–3 על סביליה במסגרת המחזור החמישי בשלב הבתים לעונת 2016/2017, והפך ליליד שנות ה-2000 הראשון שעורך הופעה בליגת האלופות.

ב-27 במאי 2017 הבקיע את שערו הראשון בקבוצה במחזור הסיום נגד בולוניה. שערו הביא לניצחון הקבוצה 1–2.

ב־31 באוגוסט 2017 הושאל קן להלאס ורונה לעונה אחת.

בקיץ 2018 חזר לשחק במדי יובנטוס, וב-8 במרץ 2019 כבש את צמד השערים הראשון שלו במדי יובנטוס, בניצחון קבוצתו 1–4 על אודינזה.

ב-4 באוגוסט 2019 חתם בקבוצת הכדורגל אברטון לחמש שנים תמורת 27.5 מיליון אירו. הוא ערך את הופעת הבכורה שלו במחזור הליגה הראשון, ב-10 באוגוסט 2019, בתיקו 0–0 של קבוצתו עם קריסטל פאלאס.

ב-4 באוקטובר 2020 הושאל קן לפריז סן-ז'רמן. ב-31 באוגוסט 2021 חזר ליובנטוס והושאל לשנתיים. במרץ 2023 נרכש באופן קבוע על ידי הקבוצה.

ב-9 ביולי 2024 חתם קן בפיורנטינה לחמש שנים.

== תארים ==
==== יובנטוס ====
* אליפות איטליה: 2016/2017, 2018/2019
* הגביע האיטלקי: 2016/2017
* הסופר קאפ האיטלקי: 2018

==== פריז סן ז'רמן ====
* גביע הליגה הצרפתי: 2019/2020
*הגביע הצרפתי: 2020/2021

=== אישיים ===

* שחקן החודש בסרייה א': נובמבר 2022

==קישורים חיצוניים==

* 
* 

==הערות שוליים==

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני יובנטוס
קטגוריה:כדורגלני הלאס ורונה
קטגוריה:כדורגלני אברטון
קטגוריה:כדורגלני פריז סן-ז'רמן
קטגוריה:כדורגלני פיורנטינה
קטגוריה:ספורטאים איטלקים באנגליה
קטגוריה:ספורטאים איטלקים בצרפת
קטגוריה:איטלקים שנולדו ב-2000
מערבולת אורגון

מערבולת אורגון היא אטרקציית דרכים הממוקמת ליד גולד היל שבאורגון ארצות הברית. במקום זה ניתן להבחין במספר תופעות מעניינות, ביניהן אשליה אופטית של "כביש מכושף", וכן תופעות על-טבעיות נוספות. 

==תיאור==
לפני שהחלה עבודת בנייה כלשהי באתר, נפוצה אגדה שהאינדיאנים קראו לשטח המערבולת בשם "אדמה אסורה" ושסוסים שהתקרבו אליה פנו לאחור וסירבו לעבור דרכה.

בשנת 1904 הוקמה בקתה באתר לצורכי מכס, הבקתה החלה להחליק בשנות העשרה המוקדמות ולנטות בזווית גדולה. פני השטח של המערבולת מכילים עליות וירידות שונות היוצרות אשליה אופטית כאילו עצמים מתגלגלים כנגד כוח הכבידה מעלה. ניתן להבחין בתופעה דומה באתרים אחרים בארצות הברית, וביניהן נקודת המסתורין בסנטה קרוז שבקליפורניה. המערבולת מפורסמת גם בכך שהיא "משנה גובה" - שני אנשים בעלי אותו גובה העומדים במקומות שונים יראו בעלי גובה שונה. ישנם אנשים המאמינים כי תופעה זו מזכירה את חדר איימס, אך מדידות שבוצעו באתר הכשילו תאוריה זו.

==בתרבות הפופולרית==
המערבולת הוזכרה בסרטים, משחקי מחשב ובסדרות טלוויזיה שונות:

* על טבעי (סדרת טלוויזיה)
* סם ומקס מתגלגלים בדרכים
* תיקים באפלה
* גרוויטי פולס

== קישורים חיצוניים ==

קטגוריה:אורגון: מבנים
קטגוריה:אשליות אופטיות
דפוס מ"ץ

דפוס מָ"ץ (לעיתים: מאץ; בכתיב גרמני: Matz; בפולנית: Mac) היה בית דפוס והוצאת ספרים יהודיים שפעלו בעיר וילנה, בהפסקות, משנת תקצ"ד (1833/34) ועד אמצע שנות העשרים של המאה ה-20.

בית הדפוס נוסד בווילנה שברוסיה בשנת תקצ"ד (1833/34) על ידי בנימין רוטנברג (ראָטענבערג), יליד פולנאה, שלמד כנראה את אמנות הדפוס בעיר מולדתו. בבית הדפוס של רוטנברג נדפסו רק ספרים שימושיים, כמו סידורים. לדברי חוקר בתי הדפוס העבריים חיים דב פרידברג, ספריו נדפסו כולם באותיות ברמה גבוהה, "שיש להעמידן בשורה אחת עם אלה מדפוס ראָם".

בסוף שנת תקצ"ו (1836) העביר רוטנברג את בית הדפוס שלו לחתנו אליעזר ליפמאן מ"ץ, והוא ניהל אותו עד שממשלת הצאר הורתה לסגור את מרבית בתי הדפוס העבריים. לאחר שבוטלה הוראה זו, פתח אליעזר ליפמאן מ"ץ את בית הדפוס מחדש, וניהל אותו עד יום מותו. בתקופה זו נדפסו בו ספרים חשובים, שהוגהו על ידי המגיהים בן-ציון אלפס ואברהם מ"ץ.

בשנת תרל"ד (1873/74) ירש את בית הדפוס יהודה ליב מ"ץ, בנו של אליעזר ליפמאן מ"ץ, והוא ניהל אותו עד תרס"ב (1901/02).
אחרי מותו עברו הדפוס ומסחר הספרים לידי אלמנתו, פריידל מ"ץ, עד מותה בשנת תרע"ח (1917/18).

סמליל הוצאת הירש מ"ץ, 1924 (בתמונה איור של צבי – פירוש השם "הירש" ביידיש)
בנם צבי הירש (גרישה) מ"ץ נסע ללמוד רפואה ברוסיה, אך עם פרוץ מלחמת העולם נפסקו לימודיו והוא שב לווילנה וישב בה בתקופת הכיבוש הגרמני. מ"ץ היה עסקן ציבור, שכיהן כמזכיר טאָז (טוֹ"ז; האגודה למען בריאות היהודים) בווילנה, היה פעיל באגודת התיאטרון היידי בעיר ועוד. לאחר המלחמה – ומותה של אמו – ניסה לחדש את הוצאת הספרים. הוא הוציא לאור כמה ספרי לימוד בעברית וביידיש וספרים נוספים, בהם ספרו של ש"ל ציטרון "מאחורי הפרגוד: מומרים, בוגדים, מתכחשים" (2 כרכים, 1923-25). לבסוף, כנראה באמצע שנות העשרים, מכר הירש מ"ץ את בית הדפוס ומסחר הספרים לחבורת סוחרים מוורשה.

נכדיהם של פריידל מ"ץ ואחייניו של הירש מ"ץ (בני אחותו מאשה) הם רות וייז – הוגת דעות, סופרת, חוקרת ובלשנית יהודייה אמריקאית, פרופסור אמריטה לספרות יידיש וספרות משווה באוניברסיטת הרווארד; ודוד רוסקיס – היסטוריון תרבותי של יהדות מזרח אירופה, פרופסור לספרות ותרבות יידיש ולספרות יהודית בבית המדרש לרבנים באמריקה, חבר האקדמיה האמריקאית לאמנויות ולמדעים.

==לקריאה נוספת==
* דוד רוסקיס, בארץ מאמע-לשון; מאנגלית: אנה הרמן, בני ברק: הקיבוץ המאוחד ('הכבשה השחורה'), 2011. (במקור: David G. Roskies, Yiddishlands: A Memoir, Detroit: Wayne State University Press, 2008)

==קישורים חיצוניים==
* 
* 

==הערות שוליים==

מץ
מץ
קטגוריה:יהדות ליטא
קטגוריה:יהדות וילנה
אנקומפגרה (נהר)

נהר אנקומפגרה (באנגלית: Uncompahgre River) הוא יובל של נהר גניסון בדרום-מערב מדינת קולורדו שבארצות הברית.
== גאוגרפיה ==
אורכו 121 ק"מ, ושטח אגן הניקוז שלו 2,885 קמ"ר, וספיקתו הממוצעת 9 מ"ק לשנייה. מקורותיו של הנהר באגם קומו (Lake Como, ), אגם קטן השוכן בגובה 3,723 מטרים בצפון מחוז סן חואן ביער הלאומי אנקומפגרה בצפון-מערב הרי סן חואן. הנהר זורם לצפון-מערב דרך היישובים יוראי, רידג'ווי (Ridgway), מונטרוז (Montrose) ואולאת (Olathe) ונשפך לגניסון בפארק מפגש הנהרות (Confluence Park) בעיירה דלתה (Delta, ).

הנהר יוצר את נקיק פוקיפסי (Poughkeepsie Gulch) ואת קניון אנקומפגרה (Uncompahgre Gorge). היובלים הראשיים של הנהר הם כולם פלגים המנקזים את צפון-מערב הרי סן חואן.

יש שני סכרים על נהר האנקומפגרה, סכר הטיה קטן בקניון אנקומפגרה, וסכר רידג'ווי (Ridgway Dam) מתחת לעיירה רידג'ווי היוצר את מאגר רידג'ווי (Ridgway Reservoir).

הנהר משמש להשקיה בעמק אנקומפגרה. בנוסף, מים מהגניסון מוסטים לעמק דרך מנהרת גניסון. לא ניתן לשוט באנקומפגרה למעט בתקופות של משקעים רבים.

מקור השם "אנקומפגרה" (IPA: ) במילה משפת שבט היוט Uncompaghre המתורגמת באופן רופף ל"מים מלוכלכים", "אגם אדום", או "מעיין מים אדומים" וקרוב לוודאי מתייחס למעיינות החמים המרובים בקרבת יוראי.

==קישורים חיצוניים==

==הערות שוליים==

קטגוריה:קולורדו: נהרות
קטגוריה:יובלי הקולורדו
מכינה קדם-צבאית אחד משלנו

מכינה קדם-צבאית "אחד משלנו" ע"ש פיני כהן היא מכינה קדם-צבאית הממוקמת בבית ינאי, ומיועדת בעיקר לבנים ובנות יוצאי פנימיות וכפרי נוער מהפריפריה.

המכינה נקראת על שם פיני כהן, אשר נהרג בפעילות מבצעית בגוש קטיף בשנת 2002.

== הפעילות במכינה ==
* הכנה לצה"ל- הכנה פיזית (אימוני כושר קרבי, קרב מגע,אימוני כוח וכו'). לימוד הישרדות וניווט, מפגשים עם חיילים ומפקדים, היכרות עם המערך הצבאי והכנה למיונים בחילות השונים.
* הכרת הארץ- יציאה לטיולי שדה פעם בחודש.
* התנדבות- התנדבות בפרויקטים ובמסגרות שונות
* למידה- היסטוריה, יהדות, מנהיגות, ביטחון, קרימינולוגיה ועוד תחומים רבים
* חיי אוטונומיה-החניכים הם אלו שמנהלים את חיי הקהילה שלהם. יש להם חלק בתהליך קבלת ההחלטות במכינה כדי שיוכלו להתנסות בחיי שיתוף, דמוקרטיה והנהגה.

== סגל המכינה ==
במכינה יש 3 שלוחות, שלוחה אחת לבנות, הנמצאת באלוני יצחק, שלוחה חדשה ב-מצפה אילן וותיקה בבית ינאי – במכינה 100 חניכים ואיתם 9 מדריכים, 3 מנהלי מכינות ובראש המכינה עומד שחר אופז.

== קישורים חיצוניים ==
* 

אחד משלנו
בזמן אמת

בזמן אמת" היא דרמה טלוויזיונית ישראלית משנת 2004 שהופקה על ידי שי נשר. את הסרט ביים אורי ענבר ואת התסריט כתב משה זונדר. הסרט צולם בשידור חי.

==תקציר העלילה==
אריאל פורמן (בגילומו של שלומי מוסקוביץ'), טייס מילואים בחיל האוויר, נסע לירדן במטרה להיפגש עם מנהיג חזבאללה, חסן נאסראללה, בביירות. החשש כי פורמן נחטף בידי חזבאללה מחייב את ראשת ממשלת ישראל, נעמי פיטוסי (אותה גילמה מירב גרובר), להכרעות קשות. מסייעים לה בפתרון המשבר סגן ראש המוסד ברוך תורג'מן (אותו גילם יוסוף אבו ורדה) והרמטכ"ל בני אברוצקי (אותו גילם אבי פניני).

כדי להשיג קלף מיקוח נשלח צוות מסתערבים של המוסד שנשלח ללבנון במטרה לחטוף את אחיו של מנהיג חזבאללה, השיח' חסן נסראללה. בצוות חברים בין היתר מפקד צוות המסתערבים לירון פדידה (אותו גילם גולן אזולאי), שלמה ואזנה (אותו גילם אייל גפן), איש מבצעים ותיק ורב עלילות ששקע בחובות, וכן שרעבי, סוכן של המוסד הפועל מלבנון (אותו גילם איתי תורג'מן). 

הצוות נתקל בכוח אבטחה של החזבאללה והרג אותם. במקביל התברר שהחזבאללה שחררו את פורמן והוא בחזקת שגרירות צרפת בביירות. למעשה, תם הצורך במבצע בלבנון, אך הצוות הסתבך בלב שטח האויב בלבנון והמצב הפך מורכב בהרבה.

==קישורים חיצוניים==

* .
* .

==הערות שוליים==

קטגוריה:סרטי 2004
קטגוריה:סרטים ישראליים
קטגוריה:המוסד בתרבות ובאמנות
קטגוריה:סרטי טלוויזיה ישראליים
קטגוריה:סרטים ישראליים משנת 2004
שכווי לבן

שכווי לבן (שם מדעי: Lagopus) הוא סוג של שכווים הנפוצים באזור הארקטי או באזורים הרריים וקרים והם בעלי כסות נוצות לבנה המתחלפת בכסות אפורה-חומה בקיץ.

השכווים חיים בטונדרה הארקטית או ההררית של אמריקה הצפונית, אירופה ואסיה באזורים הצפוניים והם אינם נודדים דרומה בחורף הקר. הם מצויים גם ביערות הטייגה הקרים ושם ניזונים מחזזיות, עשבים וזרעי מחטניים. בקיץ הם משלימים את התזונה מחרקים.

השכווים הם עופות קטנים בעלי מקור אדום ובליטה אדומה מעל עיניהם. הזכרים מעט יותר בולטים וגדולים מהנקבות והם רבים ביניהם על טריטוריות בעונת הרבייה.

===מינים===
*שכווי הצפון (Lagopus muta)
*שכווי אירופי (Lagopus lagopus)
*שכוויי לבן-זנב (Lagopus leucura)

==קישורים חיצוניים==

* 

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:שכווים
קטגוריה:האזור הארקטי: עופות
שכווי (סוג)

שכווי או תרנגול השלג (שם מדעי: Tetrao) הוא סוג של עוף בתת-משפחת השכווים שבמשפחת הפסיוניים, ובו 4 מינים, המצויים ביערות המחט המושלגים של אירופה ואסיה.מכל סוגי השיכווים שכווי ענק הוא הנפוץ ביותר.

שכווי אלו הם הגדולים בתת-משפחה, והגדול מכולם הוא השכווי הענק, המגיע למשקל 4 ק"ג אצל הזכרים. עופות אלו שחורים עם גבות אדומים וזנבות לבנים מנופחים מעט. הנקבות לעומתם קטנות ומוסוות יותר. הזכרים קולניים מאוד ונלחמים קשה על בני הזוג בעונת הרבייה.

השכווים ניזונים בעיקר מצמחייה ננסית כמו טחבים וחזזיות אך יכולים גם לעכל את עצי האורן הקשים או את זרעי האצטרובלים.

==מינים==
* שכווי שחור (Tetrao tetrix)
* שכווי קווזקזי (Tetrao mlokosiewiczi)
* שכווי ענק (Tetrao urogallus)
* שכווי שחור-בטן (Tetrao urogalloides)

מספר חוקרים משייכים את השכווי הקווקזי והשכווי השחור לסוג Lyrurus.

==קישורים חיצוניים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:שכווים
יוצאי הדופן (סרט)

יוצאי הדופן (באנגלית: The Misfits ) הוא סרט דרמה אמריקאי משנת 1961 בבימויו של ג'ון יוסטון על פי תסריט של ארתור מילר. בתפקידים הראשיים שיחקו: מרילין מונרו קלארק גייבל ומונטגומרי קליפט. בתפקידי משנה שיחקו אלי ולך ותלמה ריטר.

קלארק גייבל מת מהתקף לב עשרה ימים לאחר גמר צילומי הסרט. מונרו הספיקה לצלם מספר קטעים מסרט נוסף לפני שמתה בביתה ב-1962. הצילומים התארכו בגלל תנאי השטח והאקלים הקשים בנבדה. יחסיהם של מילר ומונרו הידרדרו במשך הצילומים והיא נאלצה להתאשפז בגלל הרעלת אלכוהול.

למרות שפע הכוכבים הסרט לא הצליח מבחינה מסחרית. למרות שמדובר כאן בקאובויס וסוסים אין מדובר כאן במערבון. מילר כתב בעיקרון מחזה על שלושה גברים אבודים ומיוסרים "יוצאי דופן" מהאנשים הרגילים, השופכים את לבם בפני אישה בודדה ומיוסרת שגם היא "יוצאת דופן" כמותם.

הסצנות המרהיבות של הרדיפה אחרי סוסי המוסטנג צולמו באגם יבש בנבדה הקרוי מאז "מישור יוצאי הדופן".

==תקציר העלילה==
רוזלין (מרילין מונרו) שוכרת חדר בביתה של איזבל (תלמה ריטר) בעיר רנו בנבדה לשם הגיעה כדי להתגרש במהירות מבעלה פרד (קווין מקארתי). גואידו (אלי ולך), ידיד של איזבל, מסיע אותן לבית המשפט. לאחר הגירושים מביאה איזבל את רוזלין המדוכאת לבר ומעודדת אותה.

בבר הן רואות את גואידו וחברו גאי (קלארק גייבל) ומזמינות אותם לשבת איתן שניהם "נדלקים" על רוזלין. גאי הוא קאובוי מזדקן, גרוש ומנותק משני בניו. הוא מציע לנשים לנסוע אתם לביתו המבודד של גואידו הנמצא במקום מבודד כדי שרוזלין תוכל להתאושש מהגרושים.

גואידו הוא אלמן, אשתו מתה בלידה לפני שהשלים לבנות את ביתו. הוא מספר לרוזלין גם על חוויותיו כמטיל פצצות במלחמת העולם השנייה וכי כנראה הרג אז הרבה אנשים מבלי שיראה אותם.

גאי רוצה ללכוד סוסי מוסטנג כדי למכרם, לשם זה הם נוסעים לעיירה דייטון שם מתקיים רודיאו, כדי לגייס אדם שלישי למשימה.

הם מוצאים בדייטון את פרס הוולנד (מונטגומרי קליפט) והוא מסכים לאחר שגאי משלם את כרטיס השתתפותו בתחרות הרודיאו. לאחר שני ניסיונות נפצע פרס ורוזלין חובשת אותו. בהזדמנות זו הוא מספר לה כי אביו החורג נישל אותו מאחוזת משפחתו ומאז הוא נודד ממקום למקום ללא פרוטה בכיסו. בעת שהם יושבים בבר, מופיע גאי ומספר להם כי בדיוק ראה את שני ילדיו, שאינם בקשר עמו ומזמין אותם להצטרף אליהם, אבל כשהם יוצאים הם מגלים ששני ילדיו של גאי הסתלקו מהמקום, ברגע שנכנס לבר לקרוא לחבריו. איזבל נפגשת בעיירה עם בעלה לשעבר ונוטשת אותם.

למחרת יוצאים שלושת הגברים ורוזלין לצייד סוסי מוסטנג. גואידו מטיס מטוס וכשהוא מוצא שישה סוסי מוסטנג דוהרים, הוא מכוון אותם בעזרת יריות לעבר הטנדר שלידו נמצאים גאי, פרס ורוזלין. כאשר גאי מודיע לרוזלין כי הסוסים יימכרו לסוחר שימכור אותם הלאה כמזון לכלבים היא מזדעזעת ודורשת להפסיק זאת.

גאי ופרס מצוידים בחבלים לוכדים את הסוסים בשיטת זריקת פלצור וכופתים אותם למרות צעקותיה של רוזלין שישחררו אותם. לבסוף הם נכנעים לדרישתה. גואידו ופרס עוזבים אותם וגאי ורוזלין נוסעים בלילה למקום בלתי ידוע אליו יובילו אותם הכוכבים.

==קישורים חיצוניים==

* 
* [https://www.youtube.com/watch?v=okYdnldx3rc קדימון לסרט "יוצאי הדופן"], באתר יוטיוב
* [https://www.youtube.com/watch?v=ESzU5ZRUpZ8 על הפקת "יוצאי הדופן"], באתר יוטיוב

קטגוריה:סרטי 1961
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי יונייטד ארטיסטס
קטגוריה:סרטי דרמה אמריקאיים
קטגוריה:סרטי פולחן
בית הכנסת יואב (אפגניסטן)

בית הכנסת יואב (בפרסית: کنیسای یوآو) היה בית כנסת בשכונת מומאנדה שבעיר העתיקה של הראת שבמערב אפגניסטן. חוקרים משערים כי נבנה ב-1393. הוא בית הכנסת היחידי שנותר באזור, למרות שאינו משמש עוד כבית כנסת.

לבניין שתי קומות, הוא בנוי לבני בוץ, בסיסו לבנים, ולו חצר פנימית. ארון הקודש היה בנוי בקיר המערב, פונה לירושלים. בבית הכנסת ניכרת השפעה אדריכלית פרסית מובהקת.

בשנת 1978 נתגלה בית הכנסת בחפירות ארכאולוגיות, יחד עם ארבעה בתי כנסת, ברבעים העתיקים "בר דוראני" ו"מומאנדה", אזור שנודע בעבר בשם "מחלה-י מוסאהייה", "שכונת היהודים". שמות שלושה מהם היו "מולא אשור", "יואב", ו"גול". רק בבית הכנסת "יואב" נשתמרו רוב המאפיינים המקוריים. ארון הקודש שנשתמר בצורה הטובה ביותר מתוך הארבעה הועבר לבית התפוצות.

שרידי בית הכנסת, בצפון, מזרח ודרום החצר, משמשים כעת למגורים. חדר במרתף הבית בצד המערבי של החצר משמש כביתו של נציג המשרד לשימור אתרי מורשת בהראת. 

בסקר ראשוני שנערך במקום בשנת 1988, כתבה החוקרת אנט איטיג: 

==ראו גם==
* יהדות אפגניסטן

==קישורים חיצוניים==
* [https://web.archive.org/web/20110901201020/http://www.isjm.org/country/afgpg/afgphotogal.html תמונות בית הכנסת], באתר International Survey of Jewish Monuments
* [https://web.archive.org/web/20070622210627/http://www.isjm.org/country/herat.htm תיאור בית הכנסת והממצאים], באתר International Survey of Jewish Monuments
* [http://dbs.bh.org.il/he/%D7%90%D7%A4%D7%92%D7%90%D7%A0%D7%99%D7%A1%D7%98%D7%90%D7%9F/%D7%9E%D7%A7%D7%95%D7%9D על יהדות אפגניסטן], באתר בית התפוצות
* [https://www.afghanim.co.il/%D7%91%D7%AA%D7%99-%D7%9B%D7%A0%D7%A1%D7%AA בתי הכנסת של יהודי אפגניסטן], באתר אפגנים

יואב (אפגניסטן)
יואב (אפגניסטן)
קטגוריה:אפגניסטן: תרבות
שמואל לנדא

רבי שמואל לנדא
צד אחד של מצבתו ב[[בית הקברות היהודי בפראג-ז'יז'קוב]]
הרב שמואל סג"ל לנדא (ה'תק"י, 1750 – כ"ח בתשרי תקצ"ה, 31 באוקטובר 1834), היה בנו של הנודע ביהודה ויורשו כראש בית הדין בפראג וראש הישיבה בה במפנה המאה ה-19. היה פוסק הלכה ומחבר תורני, כתב חלק מתשובות אביו והוציאם לאור לאחר פטירתו, במהדורה שנייה של הספר נודע ביהודה.

== ביוגרפיה ==
נולד ביאמפול, בנו השני של רבי יחזקאל סג"ל לנדא - הנודע ביהודה, שכיהן כרב העיירה. בהיותו בן 5 עברה משפחתו לפראג, שם נתמנה אביו לכהן כרב העיר. למד תורה אצל אביו. נשא את הינדכה, בתו של הרב אורי פייבל (פייביש) היילפרין רבן של קעלין וליסא, ונכדת רב שמואל הילמן היילפרין רבה של מץ. לאחר נישואיו התגורר בפראג. לעת זקנותו של אביו, מינהו אביו למלא את מקומו בתפקידיו כרב העיר וכראש הישיבה, עד לפטירת אביו המשיך לכתוב את תשובותיו ולאחר פטירתו הוציא לאור את המהדורה השנייה של הספר 'נודע ביהודה' כשחלק מתשובותיו מובאים בספר. 

לאחר פטירת אביו מילא את מקום אביו כראש בית הדין בפראג אך מאז פטירת אביו לא התמנה אב"ד רשמי לעיר. למינוי התלווה סכסוך ארוך עם הרב ברוך ייטלס שקידם עצמו כמועמד לאב"ד פראג. במהלך הסכסוך האשים הרב לנדא את ייטלס בגנבה ספרותית מדרשותיו. הרב ייטלס מצדו הגיב בפרסום ספר בעילום שם נגד הרב לנדא, הספר "האורב" (סלוניקי תקנ"ה) מציג שני קונטרסים - "פלוגתיה דשמואל", המציג את עמדתו של הרב לנדא, ו"תיובתיה דשמואל", המשיב על טענותיו. המריבה נסובה בפומבי על מינויים של שני דייני העיר האחרים, הרב יעקב גינצבורג מחבר "זרע יעקב" והרב מיכאל בכרך מחבר "ערוגת הבושם" כדיינים עצמאיים שאינם כפופים למרות ראש בית הדין. עם שוך הסכסוך חזרו השלושה לשתף פעולה בהנהגת הקהילה היהודית בפראג.

בתק"ס (1800) פרץ עימות קשה עם קהילת הפרנקיסטים הגדולה שחיה בעיר כמעט בגלוי ושסרה למרותה של הנביאה השבתאית רייזל איגר. בשיאו הושלכו לזמן מה לנדא והדיין אלעזר פלקלס, שתקפו את אויביהם קשות, לבית האסורים.

נפטר בכ"ח תשרי תקצ"ה ונקבר בבית העלמין היהודי בפראג-ז'יז'קוב.

== כתביו ==
מעט מתשובותיו נוספו על ידו לספר של אביו 'שו"ת נודע ביהודה', שהוא הוציא לאור לאחר פטירת אביו. 

כמו כן הוציא לאור את תשובותיו בשו"ת "שיבת ציון", בו הוא מתמקד בביאור תשובות אביו.

כתב הגהות לספר שער המלך שנדפסו במהדורת מכון ירושלים של ספר זה.

== משפחתו ==
* בנו, רבי יוסף סגל לנדא מפראג. (נפטר בי"ב בסיוון ה'תרט"ו)
* בנו, משה סגל לנדא מאומן (נזכר בשו"ת נודע ביהודה מהדו"ת יו"ד קצ"ה קצ"ו קצ"ז ועוד).
* בתו, יראת. נישאה לרבי ליפמאן בן רבי יעקב מפראג.
* בנו, ישראל סגל לנדא.
* בנו, יחזקאל.

==לקריאה נוספת==
* הרב יקותיאל אריה קמלהאר, מופת הדור, פיוטרקוב תרצ"ד. עמ' צה-צט.

== קישורים חיצוניים ==

* 
* 
* [https://s3.amazonaws.com/photos.geni.com/p13/8c/62/ff/fd/53444839d4ba1d33/landau_shmel_grave_large.jpg תמונת מצבת קברו]
* 
* 
;ספריו
* 
* 
* 
* 
* 

==הערות שוליים==

קטגוריה:רבנים פולנים
קטגוריה:פראג: רבנים
קטגוריה:מחברי ספרי שו"ת
קטגוריה:יהודים הקבורים בבית הקברות היהודי בפראג-ז'יז'קוב
קטגוריה:משפחת סג"ל לנדא
קטגוריה:ילידי 1750
קטגוריה:נפטרים ב-1834
ויקטוריה, נסיכת באדן

ויקטוריה, נסיכת באדן (בגרמנית: Sophie Marie Viktoria von Baden, 7 באוגוסט 1862 - 4 באפריל 1930), הייתה אשתו של גוסטב החמישי, מלך שוודיה.

==ביוגרפיה==
ויקטוריה נולדה בקרלסרוהה ב-7 באוגוסט 1862, לפרידריך הראשון, הדוכס הגדול מבאדן ולואיזה, נסיכת פרוסיה, בתם של וילהלם הראשון, קיסר גרמניה ואוגוסטה, נסיכת סקסוניה-ויימאר-אייזנך.

ב-20 בספטמבר 1881 התחתנה ויקטוריה בקרלסרוהה עם גוסטב, נסיך הכתר השוודי. ויקטוריה הייתה נכדתה של סופיה, נסיכת שוודיה ונישואיה לגוסטב איחדו בקשרי דם (לא רק מתוקף אימוץ) את שושלת בית המלוכה הנוכחית של ברנדוט עם השושלת הקודמת של בית הולשטיין-גוטורפ. ב-1 באוקטובר 1881 הגיעה ויקטוריה לשוודיה, והתקבלה בקבלת פנים חמה ביותר. ב-1 בפברואר 1882 ביקרה ויקטוריה באוסלו, ואף שם קיבלוה בתהלוכה של 3,000 נושאי לפידים.

הנישואים בין ויקטוריה לגוסטב לא היו מוצלחים, ונטען שזה נגרם עקב נטיותיו הביסקסואליות של גוסטב. בשנת 1889 נסעו בני הזוג לטיול במצרים לצורך שיפור היחסים, אולם היחסים ביניהם לא השתפרו. בנוסף לאחר לידת בנה הבכור גוסטב אדולף בשנת 1882 סבלה ויקטוריה מדיכאון סב לידתי, ובעקבות כך הייתה מבלה את חודשי החורף הקרים בחו"ל.

בשנת 1907 מת חמיה, אוסקר השני, מלך שוודיה, ובעלה עלה לשלטון במקומו כגוסטב החמישי, מלך שוודיה. בשנת 1908 סידרה ויקטוריה את נישואי בנה הנסיך וילהלם, דוכס סדרמנלנד עם מריה פבלובנה, הנסיכה הגדולה של רוסיה.

לוויקטוריה הייתה השפעה רבה על בעלה, והיא הובילה אותו למדיניות פרו-גרמנית. ויקטוריה התנהגה בקשיחות כלפי המשרתים בחצר המלוכה, והייתה שולחת למעצר את שומרי הארמון אם לא הצדיעו לה כשעברה לידם. במהלך מלחמת העולם הראשונה איבדה ויקטוריה הרבה מהפופולריות שלה במדינה עקב מדיניותה הפרו-גרמנית. לאחר תבוסת גרמניה במלחמה, והתפטרות וילהלם השני, קיסר גרמניה מתפקידו, איבדה ויקטוריה את השפעתה הפוליטית במדינה.

עקב בריאותה הלקויה, בילתה ויקטוריה הרבה מזמנה בחו"ל, ובשנת 1928 עזבה את שוודיה לצמיתות. ויקטוריה עברה להתגורר ברומא, שם מתה ב-4 באפריל 1930.

==משפחתה==
ב-20 בספטמבר 1881 התחתנה ויקטוריה עם גוסטב החמישי, מלך שוודיה, ממנו נולדו לה 3 ילדים:
* גוסטב השישי אדולף, מלך שוודיה (1882–1973)
* הנסיך וילהלם, דוכס סדרמנלנד (1884–1965)
* הנסיך אריק, דוכס וסטמנלנד (1889–1918)

== אילן יוחסין ==

==קישורים חיצוניים==

* 

קטגוריה:נסיכות באדן
קטגוריה:נשות מלכים שוודים
קטגוריה:ילידות 1862
קטגוריה:נפטרות ב-1930
יעקב דרור

יעקב דרור (קלאוס דרייער, 1909 – 1999) היה רופא, פרופסור לרפואה תעסוקתית. הוא שימש הרופא הראשי של הפלמ"ח בשנים 1942 – 1944.

==קורות חיים==
קלאוס דרייער נולד בקלן, גרמניה, למשפחה יהודית מתבוללת. סיים בית ספר עממי פרוטסטנטי, התקבל לפקולטה לרפואה בפרייבורג, המשיך במינכן וסיים בקלן. בשנת 1936 היה מדריך בעליית הנוער. ביולי 1936 עלה לארץ ישראל. התיישב בנהריה ועסק בחקלאות אבל בתחילת מלחמת העולם השנייה חזר לעסוק ברפואה.

שירת בפלמ"ח, במטה הפלמ"ח ובפלוגה ב'. משנת 1942–1944 היה רופא ראשי של הפלמ"ח. עוזרו היה אלישע אליעזר פרידמן. משנת 1947 חזר לשירות פעיל ב- הגנה, באפריל 1948 התמנה לקצין רפואה אחראי על שלוש חטיבות הפלמ"ח, באוקטובר 1948 התמנה לאחראי על שרות הרפואה בנגב ובנובמבר 1948 אחראי על שרותי הרפואה בחזית הצפון.

הד"ר טובה ברמן ישורון אשר הקימה את המחלקה התעשייתית בקופת חולים כללית, ולאחר קום המדינה הייתה המנהלת הרפואית של הקופה, החזירה אותו לעבודתו בקופת חולים, בחיפה. בשנת 1951 יצא לאוניברסיטת סינסינטי, בדרום מערב מדינת אוהיו בארצות הברית להתמחות ברפואה תעסוקתית.

עד שנת 1959 ניהל את המחלקה לרפואה תעסוקתית בקופת חולים כללית בחיפה. בהמשך היה מנהל המחלקה לרפואה תעסוקתית במרכז קופת חולים ויו"ר איגוד רופאי התעשייה בישראל.

בשנת 1970 התמנה לפרופסור בבית הספר לרפואה, באוניברסיטת תל אביב. פרסם עשרות עבודות מחקר.

נפטר ב-1999. השאיר אישה, שני בנים ובת.

== לקריאה נוספת ==
* פרופ' נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך : דרור (דרייר) יעקב (קלאוס) פרופ', עמודים 171–172.
* הלוחם היהודי במלחמת העולם השנייה ותרומתו להקמת צה"ל http://www.jwmww2.org/userfiles/file/seminar2.pdf

== הערות שוליים ==

קטגוריה:רופאים ישראלים
קטגוריה:רופאים ביישוב
קטגוריה:רופאים צבאיים ישראלים
קטגוריה:אנשי העלייה החמישית
קטגוריה:בוגרי אוניברסיטאות ומכללות בגרמניה
קטגוריה:סגל אוניברסיטת תל אביב: רפואה
קטגוריה:רופאים יהודים גרמנים
קטגוריה:פעילים ציונים בגרמניה
קטגוריה:רופאי שירותי בריאות כללית
קטגוריה:ישראלים שנולדו ב-1909
קטגוריה:ישראלים שנפטרו ב-1999
קטגוריה:חיילי חיל הרפואה במלחמת העצמאות
הבחירות הפרלמנטריות בכווית 2016

הבחירות הכלליות בכווית נערכו ב-26 בנובמבר 2016. הן נערכו לאחר פיזור הפרלמנט שנבחר ב-2013 על ידי האמיר סבאח אל-אחמד אל-ג'אבר אל-סבאח, באוקטובר 2016. לפי החוקה במדינה, הבחירות חייבות להתקיים בתוך חודשיים.

ספאא אל-האשם הייתה האישה היחידה שנבחרה לפרלמנט מתוך 15 נשים שהתמודדו.

הבחירות התאפיינו באחוזי הצבעה גבוהים במיוחד (כ-70%) ובהצלחה לאופוזיציה. מתוך 50 אפשריים זכו קבוצות אופוזיציה ב-24 מושבים, כמחצית מהם קבוצות המזוהות עם האחים המוסלמים וארגונים סלאפיים. לעומתם ירד כוחם של השיעים מ-9 ל-6 מושבים.

מאפיין נוסף בולט היה תחושה של שינוי, רפורמה ומהפכנות מסוימת כאשר כשליש מהנבחרים הם צעירים שנבחרו בפעם הראשונה, ורק 20 מתוך 42 נבחרים מכהנים שהתמודדו, נבחרו שוב.

== שיטת הבחירות ==
50 חברי האספה הלאומית נבחרים מתוך חמישה מחוזות הבחירה, בעלי 10 מושבים כל אחד, על ידי הצבעה.

== הערות שוליים ==

כווית
קטגוריה:כווית: פוליטיקה
כווית
נועם אלון

הרב נועם יצחק אלון (נולד בכ' באב תשל"ב, 31 ביולי 1972) הוא ראש ישיבת מיר ברכפלד.
117x117 פיקסלים

==ביוגרפיה==
נולד וגדל ברחובות, אביו, הרב יואב אלון, בעל תואר דוקטור לפיזיקה ממכון ויצמן למדע, עבד בתעשייה הביטחונית, ואמו, בת שבע, פרופסור אמריטה במכון ויצמן, כלת פרס א.מ.ת. למד בישיבת בני עקיבא נחלים, ב"ישיבת צעירים" ברחובות ובישיבת אור ישראל. נחשב לתלמידו של הרב יגאל רוזן.
166x166 פיקסלים
התחתן עם גולדה בתו של הרב נתן צבי פינקל, ראש ישיבת מיר. לאחר נישואיו למד בכולל של ישיבת מיר. בקיץ ה'תש"ס (2000) הקים חותנו את ישיבת מיר ברכפלד ומינה אותו לר"מ בישיבה.

בשנת ה'תשס"ח החל לשמש כראש קיבוץ בישיבה.

לאחר פטירת חותנו בשנת ה'תשע"ב מונה לכהן כראש ישיבה לצדו של הרב אריה פינקל. לאחר פטירת האחרון בשנת ה'תשע"ו (2016) הפך לראש הישיבה הבולט.

הרב אלון מוסר בישיבה שיעורים יומיים, לצד שיעורים כלליים אחת לשבועיים, ושיחות.

מתגורר בשכונת סנהדריה המורחבת בירושלים, לו ולרעייתו אחד עשר ילדים.

==קישורים חיצוניים==
* [http://www.kolhalashon.com/New/Shiurim.aspx?Path=Hebrew%7CYeshivot%7CByYeshiva%7CMirBrechfeld%7CR0148-1%7CNashim%7CKtubot שיעוריו בקול הלשון]
* 
* [https://web.archive.org/web/20170627101621/http://www.kolhazman.co.il/223382 ויהי נועם • כל שתרצו לדעת על ישיבת 'מיר ברכפלד'], אבי רבינא, באתר כל הזמן, א' בתמוז ה'תשע"ז, 25.06.2017
* "[https://drive.google.com/file/d/1H1Yw4mYy2doDUwhG0H3p8MEJgUVpgDwG/view?usp=sharing דרכי נועם]", מגזין משפחה, 1329, פרשת לך לך, ו' בחשוון ה'תשע"ח, 26 באוקטובר 2017

==הערות שוליים==

קטגוריה:ראשי ישיבת מיר מודיעין עילית
קטגוריה:משפחת פינקל
קטגוריה:מודיעין עילית: רבנים
קטגוריה:סנהדריה המורחבת: אישים
קטגוריה:בוגרי ישיבת נחלים
קטגוריה:בוגרי ישיבת אור ישראל
קטגוריה:ישראלים שנולדו ב-1972
תומר קשטן

תומר קשטן (נולד ב-25 בדצמבר 1971) הוא מאמן כדורגל ישראלי וכיום מאמן מכבי הרצליה.

==ביוגרפיה==
קשטן נולד בכפר סבא והוא בנו של מאמן הכדורגל דרור קשטן. שיחק במחלקת הנוער של הפועל כפר סבא, אך במדי קבוצת הנוער שבר את רגלו וחזר לשחק בצורה חובבנית רק לאחר שירותו הצבאי, בקבוצת הפועל עלייה כפר סבא, ובגיל 22 כבר החל לאמן קבוצות ילדים בהפועל כפר סבא. בשנת 2006 מונה למאמן קבוצת הנוער של המועדון, ולאחר מכן אימן גם את קבוצת הנוער של הפועל תל אביב, עמה זכה בגביע המדינה בשנת 2009.

בתחילת עונת 2009/2010 מונה קשטן למאמן הקבוצה הבוגרת של הפועל כפר סבא, והוביל את הקבוצה להשתתפות בפלייאוף העליון של הליגה הלאומית. את העונה סיימה הקבוצה במקום השלישי, ובמשחקי המבחן על העלייה לליגת העל הפסידה להפועל רמת גן. בעונה שלאחר מכן סיימה הקבוצה את העונה הסדירה במקום הראשון, אך לאחר הפלייאוף דורגה במקום השלישי וקשטן פוטר מתפקידו.

בהמשך דרכו אימן קשטן את הפועל הרצליה, הפועל רעננה ומכבי הרצליה, ובשנת 2014 מונה למאמן קבוצת הנוער של מכבי נתניה. בתחילת עונת 2015/2016 שימש כעוזר המאמן מוטי איוניר בעירוני קריית שמונה, ולאחר שאיוניר פוטר היה עוזרו של המאמן בני בן זקן. בנובמבר 2016 מונה קשטן למאמן הראשי של הקבוצה. במשחק הבכורה שלו ניצחה קבוצתו את מכבי תל אביב 1–0 ברבע גמר גביע הטוטו, ובתום העונה סיים את תפקידו. ב-26 בפברואר 2018 מונה למאמן הפועל פתח תקווה מהליגה הלאומית עד תום העונה.

ב-30 בדצמבר 2018 מונה קשטן בשנית למאמן עירוני קריית שמונה, לאחר פיטוריו של חיים סילבס. מחזור אחד לפני תום העונה פוטר קשטן מתפקידו, לאחר שבראיון שהעניק ל"ידיעות אחרונות" מתח ביקורת על בעלי הקבוצה איזי שרצקי.

ב-13 באוקטובר 2019 מונה קשטן למאמן מועדון ספורט כפר קאסם מהליגה הלאומית. ב-14 בנובמבר 2020 פוטר מתפקידו לאחר רצף משחקים שלילי.

ב-30 בדצמבר 2020 מונה קשטן למאמן מכבי אחי נצרת ב-25 בפברואר 2022 פוטר מתפקידו לאחר רצף משחקים שלילי. ב-13 במרץ מונה למאמנה של הפועל עכו. ב-23 במאי סיים את תפקידו.

ב-2 באוקטובר 2022 מונה בפעם השנייה למאמנה של מ.ס. כפר קאסם.ב-28 באפריל 2023 פוטר מתפקידו.

ב-9 בדצמבר 2023 מונה למאמנה של הפועל אום אל פאחם.

בקיץ מונה למאמנה של מכבי הרצליה.

==קישורים חיצוניים==

==הערות שוליים==

קטגוריה:מאמני כדורגל ישראלים
קטגוריה:מאמני הפועל כפר סבא
קטגוריה:מאמני הפועל הרצליה
קטגוריה:מאמני מכבי הרצליה
קטגוריה:מאמני הפועל רעננה
קטגוריה:מאמני עירוני קריית שמונה
קטגוריה:מאמני הפועל פתח תקווה
קטגוריה:מאמני מועדון ספורט כפר קאסם
קטגוריה:מאמני מכבי אחי נצרת
קטגוריה:מאמני הפועל עכו
קטגוריה:מאמני הפועל אום אל-פחם
קטגוריה:ישראלים שנולדו ב-1971
עונת 1977 בגביע ליברטדורס

עונת 1977 בגביע ליברטדורס הייתה העונה ה-18 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-9 במרץ 1977 ותחרות הסתיימה ב-14 בספטמבר 1977. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של בוקה ג'וניורס בפעם הראשונה בתולדות המועדון. 

==מתכונת התחרות==
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

==השלבים המתקדמים==
===שלב ב'===
{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| בוקה ג'וניורס
| 4 || 2 || 2 || 0 || 4 || 2 || 2 || 6
|- 
| ליגה דה קיטו
| 4 || 0 || 3 || 1 || 3 || 4 || 1-|| 3
|- 
| ליברטד
| 4 || 1 || 1 || 2 || 2 || 3 || 1-|| 3
|}

{| class="wikitable" style="text-align:right"
|-
!width="175"|קבוצה
!width="20"|משחקים
!width="20"|ניצחונות
!width="20"|תיקו
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|-bgcolor=ccffcc
| קרוזיירו
| 4 || 3 || 1 || 0 || 7 || 1 || 6 || 7
|- 
| אינטרנסיונל
| 4 || 1 || 1 || 2 || 2 || 5 || 3-|| 3
|- 
| פורטוגסה
| 4 || 1 || 0 || 3 || 5 || 8 || 3-|| 2
|}

===סדרת הגמר===

כדי להגיע להכרעה נקבע משחק שלישי.

==קישורים חיצוניים==

* [http://www.rsssf.com/sacups/copa77.html פרטים על התחרות]

קטגוריה:תחרויות כדורגל ב-1977
קטגוריה:עונות בגביע ליברטדורס
נוירוגלובין

מודל של נוירוגלובין
נוירוגלובין הוא חלבון מונומרי המעורב בהומאוסטזיס של חמצן, השייך למשפחת הגלובינים. זהו המופרוטאין (חלבון המכיל קבוצה את הקבוצה הפרוסטטית הם) הנמצא במערכת העצבים המרכזית וההיקפית, בנוזל המוח והשדרה (CSF) וברשתית. 
הנוירוגלובין קושר חמצן מולקולרי באופן הפיך בזיקה גבוהה מהמוגלובין. לנוירוגלובין חשיבות בהגנה על המוח מפני היפוקסיה (מחסור בחמצן) ומאיסכמיה (ירידה באספקת הדם). 
בעבר חשבו כי הנוירוגלובין מצוי רק בנוירונים של חולייתנים, אך בשנת 2013 התברר כי הוא מצוי גם במדוזות. בנוסף על היותו מצוי בנוירונים, הוא נמצא גם באסטרוציטים של מוחות מכרסמים מסוימים. 

נוירוגלובין זוהה לראשונה על ידי טורסטן בורמסטר בשנת 2000. 

קטגוריה:חלבונים בעלי קבוצת הם
ציטוגלובין

ציטוגלובין הוא החלבון לו מקודד הגן CYGB באדם וביונקים.

ציטוגלובין הוא חלבון השייך למשפחת  הגלובינים המצוי בכל הרקמות, בעיקר ביונקים ימיים. הוא התגלה בשנת 2001 ושמו ניתן לו בשנת 2002. תפקידו אינו ברור עדיין, אך חוקרים משערים שהוא בעל חשיבות בהגנה מפני היפוקסיה, על ידי העברת חמצן מהדם העורקי למוח.

ציטוגלובין מכיל קבוצת הם שמאפשרת דיפוזיה של חמצן ברקמות, אגירה של התרכובת הרעילה חנקן חמצני או רדיקלים חמצניים, וכן הגנה מפני עקת חמצן.

== הערות שוליים ==

קטגוריה:חלבונים בעלי קבוצת הם
שכווי אורנים

שכווי אורנים (שם מדעי: Falcipennis) הוא סוג של שכווי בינוני החי ביערות הצפוניים והמחטניים של אמריקה הצפונית ושל סיביר. סוג זה הוא קרוב משפחה רחוק של הסוג שכווי.

זכרי שכווים אלה מצויים על ענפי האורנים ועצי המחט של הטייגה בה הם חיים. הם בעלי צווארון שחור ענקי בעל נוצות שחורות-לבנות המזדקרות כמו קפלי עור ואותו בר יש לו מצד הזנב הקצר והקוצני. הכנפיים חומות, הלחיים שחורות ומעל הראש ישנה כיפה אדומה. השכווי מסתתר מאויבים שונים בין הסבכים ורק ברגע האחרון של הסכנה יעופף הרחק. הוא ניזון בעיקר מנצרים וממחטים צעירים אך יגוון גם בחרקים ובתולעים.

כמו מרבית השכווים, הזכרים מקושטים וגדולים בהרבה מהנקבות.

==מינים==
*שכווי סיבירי (Falcipennis falcipennis)
*שכווי האשוח (Falcipennis canadensis)
*שכווי פרנקלין (Falcipennis franklinii)
==קישורים חיצוניים==

קטגוריה:בעלי חיים שתוארו ב-1864
קטגוריה:טקסונים שתוארו בידי דניאל אליוט
קטגוריה:שכווים
שביל הסנהדרין

חורבת אושא עם מימרה מהמשנה]]
לשביל הסנהדרין נוצר סימון שביל ייחודי המורכב משלושה צבעים: ירוק, ארגמן וכחול. הסימון על האבן
אבן לציון שביל הסנהדרין במקום בו נמצאת אבן [[תחום שבת המציינת את תחום השבת של אושה העתיקה. האבן שוכנת מצפון מזרח לאושה העתיקה בדרך לשפרעם]]
חורבת אושא; על האבן ציטוטים מהגמרא העוסקים במצוות צדקה]]
כינוס הסנהדרין, איור משנת 1883
שביל הסנהדרין הוא טרק בצפון הארץ באורך של כ־100 ק"מ<ref></ref> העובר בנקודות ציון בתולדות הסנהדרין. השביל הוא יוזמה משותפת של רשות העתיקות, פרויקט ציוני דרך במשרד ירושלים ומורשת, רשויות רבות שהשביל עובר בתחומן, וגופים ירוקים. השביל מתחיל בבית שערים, עובר דרך האתר הארכאולוגי של אושא העתיקה, ממשיך ועובר בתוך העיר שפרעם, ממשיך לתל יודפת, משם לציפורי, ממשיך לארבל, ומסתיים בעיר טבריה.
לסימון השביל יועד סימון מיוחד המורכב משלושה צבעים: ירוק המסמל את נופי הגליל, ארגמן במרכז המסמל את ארגמן המלכות - מנהיגים של העם היהודי, וכחול המסמל את הכנרת. הצבעים ירוק וכחול, מצוירים בצורת 3 חיצים. החץ ירוק מורה על הכיוון לבית שערים, החץ הכחול מורה על הכיוון לטבריה.

==היסטוריה==
השביל הוכשר לקראת חגיגות שנת ה-70 למדינת ישראל<ref></ref> בעזרת עשרות אלפי תלמידים, בני נוער ומתנדבים מכלל המגזרים ומכל רחבי הארץ<ref></ref><ref></ref><ref></ref>. מנהל "פרויקט שביל הסנהדרין" ברשות העתיקות הוא יאיר עמיצור, שהוביל את הפרויקט ומנהל בשנים האחרונות את החפירות הקהילתיות באושא העתיקה.<ref></ref><ref></ref><ref></ref> .

==הסנהדרין==
הסנהדרין הייתה בית דין של שבעים ואחד (ולדעת רבי יהודה שבעים) דיינים שהיווה ערכאה עליונה לפסיקת הלכה ומשפט בעם היהודי.

לאחר חורבן בית המקדש השני נדדה הסנהדרין ממקום למקום:

== מסלול השביל ==
סימון שביל הסנהדרין
הנתיב חופף בחלקו לשביל ישראל, לשביל ישו, ולדרך הנוף הצופה על הכנרת.

מסלול השביל מחולק לחמישה מקטעים:
* מבית שערים לאושא - מקטע זה מתחיל באתר העתיק של בית שערים, עובר דרך פסל אלכסנדר זייד הנמצא בסמוך, ממשיך דרך נחל ציפורי ומגיע לאושא העתיקה.
* מאושא לתל יודפת - במקטע זה של השביל, הוא עובר בקברו של רבי יהודה בן בבא שהיה אחד מעשרת הרוגי מלכות, הנמצא בסמוך למחלף סומך, משם השביל ממשיך לעיר שפרעם, השביל עובר ליד בית הכנסת בשפרעם.
* מתל יודפת לציפורי העתיקה - במקטע זה השביל עובר השביל בבקעת בית נטופה ומגיע לציפורי, מקום ישיבתו של רבי יהודה הנשיא חותם המשנה.
* מהעיר העתיקה ציפורי לארבל העתיקה - במקטע זה עובר השביל ביער קיבוץ לביא, ממשיך לקרני חיטין, מקום קרב קרני חיטין של צלאח א-דין עם הצלבנים, ומגיע לשרידי היישוב העתיק ארבל שם ישב ניתאי הארבלי. השביל עובר בהמשךבמצוק הר ארבל הנמצא בסמוך, וממנו משקיפים על הכנרת.
* מארבל העתיקה לטבריה - מקטע זה מסתיים בפארק הארכאולוגי של טבריה.

== קישורים חיצוניים ==

* [https://www.shvila.co.il/index.html#home/index שביל הסנהדרין], באתר רשות העתיקות
* 
* 
*[https://www.mlh-gsi.org שביל הסנהדרין], באתר המכון ללימודי הגליל
*[https://mfa.gov.il/MFA/IsraelExperience/History/Pages/The-Sanhedrin-Trail-Israels-first-interactive-hiking-trail.aspx שביל הסנהדרין באתר משרד החוץ באנגלית]

==הערות שוליים==

סנהדרין
קטגוריה:הגליל התחתון
קטגוריה:אתרים ארכאולוגיים יהודיים בארץ ישראל
שכווי מזרחי

שכווי מזרחי (שם מדעי: Tetrastes) הוא סוג של שכווים קטנים הנפוצים במזרח אסיה, בסין ובצפון ומזרח אירופה. השכווים מצויים בעיקר ביערות מחטניים ויערות אחרים. בסוג זה שני מינים.
== מאפיינים ==
השכווים ניזונים מניצנים, מחטים קטנות וזרעים וכן מחרקים, מהם הם ניזונים בעיקר בקיץ. הם בעלי ראשים חומים עם פסים לאורך הלחי וגרון שחור. הגוף מוסווה בצבע חום-אפרפר גם אצל הזכרים. הזנבות מעט לבנים אך קצותיהם שחורים והם יכולים להיפרש. שכווים אלה מצויים רוב זמנם בין העצים.

אלו הם הקטנים ביותר ממיני השכווים, כשהקטן ביותר הוא שכווי היערות שאורכו 35–40 ס"מ ומשקלו עד 500 גרם.

===מינים===
*שכווי סיני (Tetrastes sewerzowi)
*שכווי היערות (Tetrastes bonasia)

==קישורים חיצוניים==

קטגוריה:בעלי חיים שתוארו ב-1840
קטגוריה:טקסונים שתוארו בידי אלכסנדר פון קייזרלינג
קטגוריה:שכווים
שכווי יערות

שכווי יערות (שם מדעי: Dendragapus) הוא סוג של שכווים ממשפחת הפסיוניים הגדולה. בעבר סוג זה היה שייך לסוג שכווי האורנים.

שכווים אלה חיים ברחבי היערות ההרריים של מזרח אמריקה הצפונית מאלסקה עד קליפורניה, והם חיים על ענפי העצים או בין סבכי היערות. לעיתים הם נמצאים גם בשדות פתוחים שונים.

זכרי השכווים הם עופות טריטוריאליים הנלחמים בזירות תצוגה מיוחדות על בנות זוג. הם מרשימים אותם באמצעות זנבם המזדקר מעלה, בניגוד לשאר גופם הפונה מטה ומנפחים את צווארם המכיל אזור עור חשוף עגלגל בצבע צהוב או אדום. שאר גופם של השכווים כהה מאוד למעט הגבות הכתומות שלהם. הנקבות לעומתם מוסוות כדי לגדל את האפרוחים בביטחה ביער.

השכווים הם אוכלי-כול וניזונים מנצרים, מחטי עצים, פירות יער, גרעינים, חרקים שונים הנפוצים בעיקר בקיץ.

===מינים===
*שכווי כהה (Dendragapus obscurus)
*שכווי מפוייח (Dendragapus fuliginosus)

==גלריה==
<gallery mode="packed" heights="90">
קובץ:Dendragapus obscurus -Columbia Icefield, Canadian Rockies, Alberta, Canada -male-8.jpg
קובץ:Dendragapus obscurus USNPS1.jpg
קובץ:Dendragapus fuliginosus 5076.JPG
קובץ:Dendragapus fuliginosus 5060.JPG
</gallery>

==קישורים חיצוניים==

קטגוריה:שכווים
שלמה בידרמן (בירן)

שלמה בידרמן (בירן) (1936 – 6 ביולי 1995) היה מלחין ישראלי.

== ביוגרפיה ==
בידרמן היה מורה למוזיקה, והלחין מספר שירים, כולל "נעמה" (מילים אברהם בר-עוז) שזכה במקום השני בפסטיבל הזמר והפזמון ב-1961, בביצועה של אסתר עופרים. בשנים שלאחר מכן, זכה השיר לביצועים נוספים. במיוחד התפרסם ביצועה של עופרה חזה באלבומה מ-1983, "שירי מולדת". כמו כן ביצעו את השיר גם ג'ו עמר, גילה אדרי, חוה אלברשטיין וליאורה.

שירים נוספים שהלחין והתפרסמו הם: שיר הילדים "ענן ועננת" (מילים: שמואל בס), "צללים" (מילים: אורי אסף, ביצוע: נחמה הנדל) ו"המחרוזת" (מילים: אורי אסף, ביצוע: אסתר עופרים).

ניגן באקורדיון ולימד מוזיקה, בין היתר, בבית ספר "גולן" ברמת השרון. יצא בשליחות מטעם ההסתדרות הציונית העולמית למקסיקו, שם שימש כמורה למוזיקה בבית ספר יהודי. נרצח ב-6 ביולי 1995 במקסיקו.

== חיים אישיים ==
היה נשוי ליעל ולהם שלושה ילדים, בהם המוזיקאי צליל בירן.

==קישורים חיצוניים==

* 
* [https://sites.google.com/site/biranshlomo/ אתר לזכר שלמה בירן]
* [http://www.jta.org/1995/07/11/archive/mexican-man-confesses-to-murder-of-wzo-emissary Mexican Man Confesses to Murder of WZO Emissary], באתר JTA 

==הערות שוליים==

קטגוריה:מלחינים ישראלים
קטגוריה:קורבנות רצח
קטגוריה:אישים הקבורים בבית הקברות מורשה
קטגוריה:פשע במקסיקו
קטגוריה:ישראלים שנולדו ב-1936
קטגוריה:ישראלים שנפטרו ב-1995
שכווי לענה גדול

שכווי לענה גדול (שם מדעי: Centrocercus urophasianus), הוא מין של שכווי גדול מתת-משפחת פסיוניים, החי בערבות של אמריקה הצפונית.

אורכו של שכווי זה 65–75 ס"מ ומשקלו 3.5-4 ק"ג. הזכר בעל צווארון לבן גדול הנפרש לאורך חזהו ומכיל 2 בלוטות צהובות ענקיות, אותם הזכר יכול לנפח ולנדנד כדי ליצור קולות גבוהים. מלמעלה מסתיים הצווארון בנוצות עורף פרועות אפורות. הכנפיים קצרות ורחבות, הגוף חום-כחלחל והזנב שחור, קוצני ופרוש כמו מניפה, בדומה לתרנגול הודו. הראש שחור למעט הפס הלבן מאחורי העורף והגבות הצהובות. הוא מצטיין בהליכה ובריצה, אך אינו מיטיב לעוף ולכן הוא פגיע.

השכווי חי ברחבי מערב ארצות הברית ומצפין עד לפרובינציות אלברטה וססקצ'ואן שבדרום קנדה בערבות הפתוחות. הוא מעדיף סביבות של צמחייה שופעת כמו הלענה, שאת זרעיה ועליה הוא מרבה לאכול ומכאן שמו.

השכווי מתקהל בטריטוריות גדולות המכילות בעיקר פרטים זכרים המתקהלים בתצוגות ראווה ומנסים להרשים את הנקבות. ואולם הזכרים כלל אינם מתעניינים בנקבה לאחר שהזדווגו איתה וגם לא בגידול האפרוחים שלהם. 

שכווי זה מצוי בקרבה לאיום עקב הפגיעה בבית גידולו, ולכן חלה ירידה במספר השכווים בשנים האחרונות.

==קישורים חיצוניים==

* https://youtu.be/T11rOkgpRnA סרטון של שכווי לענה גדול מחזר.

==הערות שוליים==

<gallery mode=packed heights=150>
קובץ:Greater Sage Grouse Seedskadee NWR (16105216455).jpg|נקבה
קובץ:Greater sage-grouse (Centrocercus urophasianus).jpg
קובץ:Greater Sage-Grouse Seedskadee National Wildlife Refuge (21467075230).jpg|נקבה
קובץ:Greater Sage-Grouse Conservation (17356037306).jpg
קובץ:Greater Sage-Grouse Conservation (17381638361).jpg
</gallery>

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1827
קטגוריה:טקסונים שתוארו בידי שארל לוסיאן בונפרטה
קטגוריה:שכווים
קטגוריה:עופות המישורים הגדולים
קטגוריה:בעלי חיים באגן הגדול
קטגוריה:קנדה: עופות
שכווי לענה גניסון

שכווי לענה גניסון (שם מדעי: Centrocercus minimus), הוא מין של שכווי מהסוג שכווי הלענה, החי בערבות של אמריקה הצפונית. הוא קרוי על שם נהר גניסון, יובל של נהר הקולורדו. מין זה מצוי בסכנת הכחדה והוא התגלה כמין נפרד רק בשנת 2000.
== מאפיינים ==
שכווי זה קטן מבן סוגו השני, שכווי לענה גדול ואורכו רק 44–51 ס"מ. הוא כהה יותר מקרובו וצווארון החזה שלו יותר "שעיר" ופרוע מלמעלה. הוא בעל צווארון-חזה לבן עם שני קפלי עור צהובים וגדולים, אותם הוא יכול לנענע כדי לגרום לקולות גבוהים בעת החיזור. השכווי הוא עוף קרקע שמעופף לעיתים רחוקות.

מין זה מצוי באותם אזורים כמו קרובו הגדול, אך מצוי רק בדרום המדינות יוטה, קולורדו, ארצות הברית והוא קטן ונחבא בין שיחים. הוא ניזון בעיקר מעלי צמח הלענה ובאזורים מסוימים ניזון אך ורק מהעלים והזרעים שלו.

הזכרים מתקבצים בעונת הרבייה בשטחים קבועים ובהם להקת זכרים מציגים הופעה לעיני הנקבות שמזדווגות רק עם הזכרים הבכירים ביניהם ואחר כך נוטשות אותם. טקס החיזור פחות משוכלל בהשוואה לקרובו וכולל בעיקר זריקת צווארון קדימה ופריעת נוצות הכנפיים והזנב.

השכווי נמצא בסכנת הכחדה עקב אובדן בית גידולו.

==קישורים חיצוניים==

==הערות שוליים==

קטגוריה:שכווים
קטגוריה:ארצות הברית: מינים אנדמיים
קטגוריה:עופות המישורים הגדולים
קטגוריה:בעלי חיים שתוארו ב-2000
קטגוריה:ארצות הברית: עופות